Na temelju članka 95. stavka 2. Zakona o komunalnom gospodarstvu ( “ Narodne novine“ br. 68/18, 110/18 i 32/20) i članka 30. Statuta Općine Vladislavci („Službeni glasnik“ Općine Vladislavci broj 03/13, 3/17 i 2/18), Općinsko vijeće Općine Vladislavci na svojoj 23. sjednici, održanoj dana 15. svibnja 2020. godine, donijelo je

**O D L U K U**

**o izmjenama i dopunama Odluke**

**o komunalnoj naknadi**

**Članak 1.**

Ovim izmjenama i dopunama Odluke o komunalnoj naknadi mijenja se i dopunjuje Odluka o komunalnoj naknadi („Službeni glasnik“ Općine Vladislavci broj 10/18).

**Članak 2.**

Iza članka 13. dodaje se članak 13.a) koji glasi:

„U slučaju nastupanja posebnih okolnosti koje podrazumijevaju događaj ili određeno stanje koje se nije moglo predvidjeti i na koje se nije moglo utjecati, a koje ugrožava život i zdravlje građana, imovinu veće vrijednosti, znatno narušava okoliš, narušava gospodarsku aktivnost ili uzrokuje znatnu gospodarsku štetu, o čemu posebnu odluku donosi ministar nadležan za graditeljstvo, Općinsko vijeće Općine Vladislavci može odlukom osloboditi obveznike plaćanja komunalne naknade za poslovni prostor i građevinsko zemljište koje služi obavljanju poslovne djelatnosti djelomično ili u potpunosti dok traju te okolnosti.

U slučaju nastupanja posebnih okolnosti iz stavka 1. ovoga članka Općinsko vijeće Općine Vladislavci može odlukom odrediti da se dio naplaćenih sredstava komunalne naknade koristi i za druge namjene različite od namjena propisanih posebnim propisom.“

Članak 3.

Ostale odredbe Odluke o komunalnoj naknadi ostaju neizmijenjene.

Članak 15.

Ova Odluka stupa na snagu prvog dana od dana objave u „Službenom glasniku“ Općine Vladislavci.

KLASA: 363-03/18-01/05

URBROJ:2158/07-01-20-6

Vladislavci, 15. svibnja 2020.

Predsjednik

Općinskog vijeća

Krunoslav Morović, v.r.